O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “O‘zbekiston Respublikasi avtomobil sanoatini jadal rivojlantirishga oid qo‘shimcha chora-tadbirlar to

O‘zbekiston Respublikasi Prezidentining “O‘zbekiston Respublikasi avtomobil sanoatini jadal rivojlantirishga oid qo‘shimcha chora-tadbirlar to‘g‘risida” 2019-yil 18-iyuldagi PQ-4397-son qaroriga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining ayrim qarorlariga ilovaga muvofiq o‘zgartirishlar va qo‘shimchalar kiritilsin.
 2. Vazirlik va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 3. Mazkur qarorning ijrosini nazorat qilish O‘zbekiston Respublikasi iqtisodiyot va sanoat vaziri B.A. Xo‘jayev va “O‘zavtosanoat” AJ boshqaruvi raisi Sh.B. Umurzoqov zimmasiga yuklansin.
 1. Vazirlar Mahkamasining 2006-yil 7-martdagi 38-son qarori (O‘zbekiston Respublikasi qonun hujjatlari to‘plami, 2006-y., 10-son, 77-modda) bilan tasdiqlangan Avtomototransport vositalari bilan bog‘liq bitimlarni rasmiylashtirish tartibi to‘g‘risidagi nizomda:
 a) 3-bandga quyidagi mazmundagi beshinchi xatboshi qo‘shilsin:
 “TRADE-IN” dasturi bo‘yicha fuqarolar va yuridik shaxslar tomonidan rasmiy dilerlik korxonalariga”;
 Beshinchi va oltinchi xatboshlari tegishincha oltinchi va yettinchi xatboshilari deb hisoblansin;
 b) 7-bandda:
 birinchi xatboshidagi “tasdiqlash” so‘zidan keyin “hamda rasmiy dilyerlar tomonidan “TRADE-IN” dasturi bo‘yicha ilgari foydalanilgan avtotransport vositalarini oldi-sotdi shartnomasini rasmiylashtirish” so‘zlari qo‘shilsin;
 ikkinchi xatboshidagi “tasdiqlanguncha” so‘zidan keyin “hamda rasmiy dilyerlar tomonidan “TRADE-IN” dasturi bo‘yicha ilgari foydalanilgan avtotransport vositalarini oldi-sotdi shartnomasini rasmiylashtirishga” so‘zlari qo‘shilsin.
 2. Vazirlar Mahkamasining 2017-yil 31-avgustdagi 683-son qarori (O‘zbekiston Respublikasi qonun hujjatlari to‘plami, 2017-y., 36-son, 951-modda) bilan tasdiqlangan Avtomototransport vositalarini davlat ro‘yxatidan o‘tkazish tartibi to‘g‘risidagi nizomda:
 a) 2-bandga quyidagi mazmundagi o‘n to‘rtinchi va o‘n beshinchi xatboshlari bilan to‘ldirilsin:
 ““TRADE-IN” — ilgari foydalanishda bo‘lgan avtotransport vositasini tegishli toifadagi (yengil, yengil tijorat yoki yuk avtomobili, avtobus, maxsus texnika) yangi mahalliy ishlab chiqarishga oid avtotransport vositasiga narxlaridagi farqni to‘lagan holda almashtirish;
 rasmiy diler — O‘zbekiston Respublikasi hududida yangi avtotransport vositalarini realizatsiya qilish bo‘yicha ishlab chiqaruvchi bilan tegishli dilerlik (distribyutorlik) kelishuviga ega yuridik shaxs.”
 b) 7-bandining birinchi xatboshidagi “tasdiqlanishidan” so‘zidan keyin “hamda rasmiy dilyerlar tomonidan “TRADE-IN” dasturi bo‘yicha ilgari foydalanilgan avtotransport vositalarini oldi-sotdi shartnomasini rasmiylashtirishdan” so‘zlari qo‘shilsin.
 v) 18-bandda:
 beshinchi xatboshiga “(distribyutorlik) tashkiloti” so‘zlaridan keyin “hamda “TRADE-IN” dasturi bo‘yicha rasmiy diler)” so‘zlari qo‘shilsin;
 quyidagi mazmundagi oltinchi xatboshi qo‘shilsin:
 “TRADE-IN” dasturi bo‘yicha ilgari foydalanishda bo‘lgan avtotransport vositasi oldi-sotdi shartnomasi;”
 oltinchi — o‘n ikkinchi xatboshilar tegishincha yettinchi — o‘n uchinchi xatboshilar deb hisoblansin.
 g) 33-bandga quyidagi mazmundagi “v1” kichik band qo‘shilsin:
 “rasmiy dilyerlar tomonidan “TRADE-IN” dasturi bo‘yicha ilgari foydalanishda bo‘lgan avtotransport vositasi sotib olinganda;”
 d) quyidagi mazmundagi 361-band qo‘shilsin:
 “361. Rasmiy dilyerlar tomonidan “TRADE-IN” dasturi bo‘yicha ilgari foydalanishda bo‘lgan avtotransport vositasi sotib olinganda, vaqtinchalik ro‘yxatdan o‘tkazish uchun rasmiy diler vakili hududiy DYHXX organlariga quyidagi hujjatlarni taqdim etadi:
 rasmiy dilerning arizasi;
 rasmiy diler vakilining shaxsini tasdiqlovchi hujjat;
 o‘rnatilgan tartibda rasmiylashtirilgan rasmiy diler vakilining ishonchnomasi;
 rasmiy diler bilan avtotransport vositasining egasi o‘rtasida tuzilgan oldi-sotdi shartnomasi;
 avtotransport vositasining RO‘DRB va ro‘yxatdan o‘tkazilganligi haqidagi guvohnomasi.
 “TRADE-IN” dasturi bo‘yicha sotib olingan ilgari foydalanishda bo‘lgan avtotransport vositasi rasmiy diler tomonidan DYHXX organlarida vaqtinchalik ro‘yxatdan o‘tkazishda ma’lumotnoma beriladi (vaqtinchalik ro‘yxatdan o‘tkazilgan avtotransport vositasiga RO‘DRB va ro‘yxatdan o‘tkazilganligi haqidagi guvohnoma berilmaydi).
 Mazkur ma’lumotnoma avtotransport vositasini boshqarish huquqini bermaydi (rasmiy dilerning joylashgan manziliga yoki avtotransport vositasini saqlash joyiga yetib olish bundan mustasno).
 Rasmiy dilerlik tashkiloti tomonidan ilgari foydalanilgan avtotransport vositalarini sotib olganlik uchun ularni DYHXX organlarida vaqtinchalik ro‘yxatdan o‘tkazish vaqtida yig‘im to‘lanmaydi.”